Pályázatok | Nemzeti Ifjúsági Tanács
A HELYI IFJÚSÁGI ÖSSZEFOGÁST TÁMOGATÓ PROGRAM KERETÉBEN
A Nemzeti Ifjúsági Tanács célja, hogy az alulról jövő kezdeményezéseket felkarolva segítse a települési szinteken működő diák- és ifjúsági önkormányzatok, városi diáktanácsok működését. Fontos célkitűzés a fiatalok folyamatos képzése, önkéntességre, társadalmi felelősségvállalásra nevelése, valamint a helyi közösségek megerősítése. A tender során egy olyan rendezvény, rendezvénysorozat, projekt vagy program megvalósítását támogatja a NIT, melyet a diák- és ifjúsági önkormányzatok, városi diáktanácsok helyi szinten valósíthatnak meg.
a PÁLYÁZAT TÉMÁJA ÉS TARTALMA
Helyi közösség erősítése
Tudástraszfer
A pályázatra olyan rendezvény, rendezvénysorozat, projekt vagy program megvalósításával lehet jelentkezni, melyek a megvalósítási időszak során kerülnek megszervezésre, és céljuk a diák- és ifjúsági önkormányzatok, városi diáktanácsok közti együttműködést valamint mindennapi feladatainak ellátását biztosítja. (pl.: több szervezet együttműködésében megvalósuló best-practice fórum, bevonási platform teremtése, érdekképviseleti fórumok, vitaestek döntéshozókkal, kerekasztalbeszélgetések stb.) A programnak a fent leírt témák valamelyikét felhasználva kell megvalósulnia, valamint az érintett fiatalokat (14-24 éves korosztály) kell megszólítania. A Nemzeti Ifjúsági Tanács képviselőjét minden esetben szükséges meghívni a rendezvényre/rendezvénysorozatra, valamint szükséges megjelölni egy patronáló személyt (pl. ifjúsági referens, ifjúsági szakember, segítő pedagógus, stb.)
Megvalósítók lehetséges köre:
Települési szinteken működő diák- és ifjúsági önkormányzatok, városi diáktanácsok képviselői
Program benyújtási határideje:
2019. november 1. – 2020. március 30.
a PÁLYÁZAT BENYÚJTÁSÁNAK FOLYAMATA
A programot pontosan, hiteles adatokkal kitöltött, online pályázati űrlapon lehet benyújtani, ami az alábbi címen érhető el.
Az űrlaphoz mellékletek csatolása nem szükséges.
A pályázat során rendelkezésre álló keretösszeg maximum 600 000 Forint. Egy nyertes pályázat maximum 150.000 Ft támogatásban részesülhet, ezt a keretet tudja felhasználni a pályázó csoport az előzetesen jóváhagyott költségvetés szerint. A megnyert összegből kevesebb elszámolható, de több nem. A támogatás terhére tárgyi eszköz nem vásárolható.
A támogatás összege kizárólag rendezvényszervezéssel kapcsolatos szolgáltatásokra (étkezés, hirdetés, előadói költség, egyéb oktatás, szállás stb.) fordítható.
A határidőig beérkezett és a formai kritériumoknak megfelelő pályázatokról a Nemzeti Ifjúsági Tanács Elnöksége által felkért bírálóbizottság dönt.
A nyertes pályázatok megvalósulását a Nemzeti Ifjúsági Tanács Elnöksége által kijelölt személyek segítik, mentorálják.
˙A BESZÁMOLÁS FELTÉTELEI FOLYAMATA
A beszámolás két részből áll: Szakmai beszámoló és Pénzügyi elszámolás. Ezek csak együttesen, egyszerre nyújthatók be, és fogadhatók el, ezek elkészítése a megvalósító Diákönkormányzatok feladata. A támogatás kifizetésének előfeltétele a beszámoló teljeskörű jóváhagyása.
A programról rövid beszámolót szükséges írni, amit elektronikusan kell benyújtani. Az űrlaphoz kötelező csatolni (feltölteni) legalább 10 db jó minőségű, nagy felbontású fényképet, ami alkalmas a NIT weboldalán történő publikálásra.
A papír alapú szakmai elszámoláshoz csak és kizárólag az előre közzétett, és kiküldött formanyomtatványok használhatók (beszámoló, jelenléti ív).
A pénzügyi elszámolás az eredeti számlák benyújtásával történik.
Valamennyi, a támogatás terhére elszámolni kívánt számlának az alábbi számlázási címre (vevő) kell szólnia:
Nemzeti Ifjúsági Tanács Szövetség
6726 Szeged, Fő fasor 11. I//6.
Adószám: 18657243-1-06
A számlákat eredeti példányban szükséges a Nemzeti Ifjúsági Tanács irodájába (1024 Budapest, Zivatar u. 1-3.) eljuttatni postai úton, vagy előzetes egyeztetett időpontban személyesen (készpénzes számlák esetében).
A számlák esetében előnyben részesítjük az átutalásos számlákat, amiket közvetlenül a projekt lebonyolítása, a beszámoló benyújtása, és elfogadása után a NIT átutal a szállító számlájára. Lehetséges azonban készpénzes számla elszámolása is, azonban ezeket előre szükséges finanszírozni, és személyesen szükséges behozni az irodába.
Átutalásos előlegszámla a támogatás terhére nem számolható el.
További információ a titkar@ifjusagitanacs.hu e-mail címen kérhető.